Tanggal 15 Juni 2015, Ribéry mbiwarakaken bilih piyambakipun badhé kondur dhateng Perancis, lan gabung kaliyan klub Marseille kanthi kontrak gangsal taun, ugi kapanggih malih kaliyan mantan manajeripun, Jean Fernandez. Kapindhahan punika ngagètaken sanget tumrap Galatasaray, amargi piyambakiun taksih kagungan kontrak 3 taun sasampunipun klub Metz dipunbayar € 2 yuta kanggé ngontrak permanèn nalika tanggal 30 Maret.[45] Ribéry suka pamanggih bilih piyambakipun dèrèng dipungaji déning klub punika, lan nyuwun dhateng FIFA, supados organisasi bal-balan kasebut kersa mbatalaken kontrakipun, Ribéry ugi ngandharaken bilih piyambakipun naté dipunancem kanthi tongkat baseball déning mantan agèn lan dirèktur Galatasaray.[46] Satunggal dinten sasampunipun mbiwarakaken kapindhahanipun,offisial lan manajer Galatasaray Eric Gerets, ngecam pemain punika amargi nyulikani klub lan ugi mbiwarakaken rencananipun sowan dhateng FIFA saperlu nyuwun kasus punika dipunslidhiki.[45][47] Juli 2005, FIFA ndhukung Ribéry lan nolak klaim saking Galatasaray ingkang ngandharaken bilih pemain ingkang lepat. Minangka tanggepan, Galatasaray nampik kaputusan FIFA lan badhé sowan dhateng pengadilan Arbitrase Ulah raga Internasional. 25 April 2007, bandhingipun dipuntolak déning pangadilan, ingkang ngandharaken wonten ing satunggaling katrangan bilih kontrakipun Ribéry sampun dipunmadhegaken déning klub nalika akhir musim 2004-2005, kanthi alesan ingkang adil, lan Galatasaray boten pikantuk kompènsasi saking bab punika. Galatasaray sampun usaha pados kompénsasi € 10 yuta saking Marseille.[48]